Diari Oficial de la Generalitat Valenciana


Sumari del DOGV 5423, del 08-01-2007 (2006/14244)

Informació pública del projecte de reparcel·lació forçosa i imposició de quotes d'urbanització relatiu a la unitat d'execució de l'avinguda del Meridià, del Pla General d'Ordenació Urbana d'Almassora.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5423

Data del DOGV
:   08-01-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2006/14687


Data del document
:   04-12-2006

Organisme emissor
:   Prolan 2005, SL

Tipus de document
:   Informació Pública

Descriptors 

:   * Almassora
    * pla d'urbanisme
    * administració local

La mercantil Prolan 2005, SL, com a agent urbanitzador, ha formulat  
el projecte de reparcel·lació forçosa i imposició de quotes d'urbanització  
relatiu a la unitat d'execució de l'avinguda del Meridià, del  
Pla General d'Ordenació Urbana d'Almassora, de conformitat amb la  
Llei Urbanística Valenciana i el Reglament d'Ordenació i Gestió Territorial  
i Urbanística.  
D'esta manera i d'acord amb el que estableix l'article 416 del  
Reglament d'Ordenació i Gestió Territorial i Urbanística, aprovat  
pel Decret 67/2006, de 19 de maig, del Consell, en relació amb l'article  
177.1.a de la Llei 16/2005, de 30 de desembre, de la Generalitat,  
Urbanística Valenciana (DOGV número 5.167, de 31 de desembre  
de 2005), se sotmet el projecte de reparcel·lació referit a informació  
pública, pel termini d'un mes comptador des de la publicació d'este  
anunci en el Diari Oficial de la Generalitat, durant el qual els propietaris  
i interessats podran formular les al·legacions que convinguen al  
seu dret i que es presentaran davant del Registre General de l'Ajuntament  
d'Almassora.  
En el mateix termini d'un mes es podran consultar el projecte de  
reparcel·lació i la documentació que s'hi annexa en:  
a) La Notaria de Luis Fernández Santana, sítia a Almassora, Pedro  
Cornell, 6, 1r.  
b) Així mateix, la documentació esmentada s'ha presentat a  
l'Ajuntament d'Almassora, mitjançant un escrit de 24 de novembre  
de 2006. Els propietaris i interessats poden consultar-hi esta documentació,  
així com l'expedient administratiu, els dies hàbils en horari  
d'atenció al públic.  
De la mateixa manera, els propietaris podran realitzar aquelles  
actuacions a què es refereixen els articles 174.7 i 174.8 i els restants  
procedents de la Llei Urbanística Valenciana esmentada.  
Expressament, es fa constar que el present anunci s'adreça, a  
l'efecte del compliment de l'article 59.4 de la Llei de Règim Jurídic de  
les Administracions Públiques i del Procediment Administratiu Comú,  
a aquells titulars de drets desconeguts, així com a aquells amb adreça  
desconeguda o insuficient per a efectuar-los la notificació, i que són:  
Interessat Domicili Població Província  
José Gómez Rubio Desconegut Almassora (Castelló)  
Castelló de la Plana, 4 de desembre de 2006.- L'administrador  
únic de Prolan 2005, SL: Ángel J. Museros Gil.